Astronomski centar Rijeka

**Astronomski centar Rijeka** edukativno-znanstvena ustanova Akademsko astronomskog društva Rijeka, koja se nalazi na istoimenom brdu na Vežici. Vlasnik objekta je Grad Rijeka.

## Opis i povijest
Zahvaljujući novoizgrađenom planetariju, jedinstvenom u Hrvatskoj, Riječani mogu, ležeći u naslonjačima promatrati nebo iznad glave i pritom otkrivati tajne astronomije i svijeta koji nas okružuje u beskonačnim svemirskim prostranstvima. Ova turistička atrakcija dio je Astronomskog centra smještenog u nekadašnjoj vojnoj utvrdi na brdu Vežica, za posjetioce svih uzrasta.

Zgrada u kojoj se nalazi Astronomski centar Rijeka smještena je na grebenu brda i gradskog parka Vežica, s kojeg se pružaju vidici prema Riječkom zaljevu i brdovitom zaleđu. Izgrađena je 1941. godine kao vojna utvrda s četiri istaknute kule. U sjeverozapadnoj kuli  2001. g. ugrađen je teleskop zaštićen pokretnom astronomskom kupolom i formirana prva riječka zvjezdarnica.

U rekonstrukciju i izgradnju Astronomskog centra Rijeka uloženo je 1,5 miliona eura, pa se ova investicija izdvaja kao najveća kapitalna investicija tehničke kulture u Hrvatskoj.

Zgrada je 2009. godine temeljito rekonstruirana po projektu riječkog arhitekta Vladija Bralića i suradnika, arhitekta Borka Zugana i arhitektice Vedrane Ljubić [

Prošireni Astronomski centar Rijeka ima edukativno, [Znanost|znanstveno] i turističko značenje za područje grada Rijeke, ali i znatno šire. Novi planetarij s kupolom dijametra 8 metara, kapacitetom dvorane od 52 sjedeća mjesta i sofisticiranom opremom za simuliranje izgleda svemira, jedinstven je i u široj regiji.

Koncept novog Astronomskog centra temelji se na funkcionalnom povezivanju sadržaja planetarija s ostalim prostorima centra i zvjezdarnicom. Na taj način posjetiocima i korisnicima centra moguće je gotovo istovremeno doživjeti - vidjeti simuliranu, ali i stvarnu sliku svemira koji nas okružuje.

Zgradom upravlja riječka tvrtka Rijekasport d.o.o., a koristi je i Akademsko astronomsko društvo Rijeka. Bruto tlocrtna površina građevine iznosi 223&nbsp;m². Zvjezdarnica je s centrom grada povezana gradskom autobusnom linijom. Osnovna namjena je edukacija. Osnovni prostorni sadržaji su kupola s teleskopom te učionice za edukaciju, a pomoćni prostorni sadržaji su uredski prostori. Kapacitet gledališta je 20 sjedećih mjesta u maloj učionici te 80 sjedećih mjesta u velikoj učionici. Programi simulacije svemira se prilagođavaju različitim dobnim uzrastima i mogu trajati do 50 minuta.

Objekt astronomskog centra je tako uređen da se u njemu mogu održavati razni edukativni programi jer ima polivalentnu predavaonicu, dvoranu planetarija za digitalne projekcije izgleda svemira te izložbene prostore. Zahvaljujući  zvjezdarnici s teleskopom, računalna radionica i prostoru za znanstvene skupove u njemu će se moći provoditi i znanstveni programi.

U okviru objekta postoji i ugostiteljski prostor s terasom i vidikovcem s kojeg se vidi Riječki zaljev i brdovito zaleđe. Prostori centra koriste se i kao svojevrsni svečani prostori namijenjeni otvaranju povremenih izložbi, znanstvenih skupova, seminara i sl.

### Tehničke osobine
Površina građevine obuhvaća  500,00&nbsp;m² unutarnjeg i  325,00&nbsp;m² vanjskog prostora.

* Teleskop je tipa MEADE LX 200 s otvorom objektiva: 16" (406,4&nbsp;mm) koji daje maksimalno povećanje do 800 puta.
* Planetarij je dovršen 2009. godine, te je u vrijeme otvorenja bio najsuvremeniji planetarij na području Jugoslavije. Kupola ima promjer 8&nbsp;m, i sadrži 5 digitalnih projektora (sjever, jug, istok, zapad i zenit) kojima je moguće osim projekcija nebeskih objekata također vršiti i projekcije animacija i filmova. Projekt je financirao grad Rijeka, a u izgradnji su pored francuske tvrtke RSA Cosmos sudjelovali NetCom, Rijekasport i drugi.

## Povezano
* Mornarička zvjezdarnica u Puli
* Pustinja Blaca
* Zvjezdarnica "Manora"
* Zvjezdarnica Arecibo
* Zvjezdarnica Tičan
* Zvjezdarnica Višnjan

## Izvori
*  Službene stranice Grada Rijeke
*  Službene stranice Grada Rijeke

*  Arhitektonsko-građevinski atelje Rijeka

## Vanjske veze

*  Akademsko astronomsko društvo Rijeka